ΕΡΓΑΣΙΑ ΓΙΑ ΤΑ ΑΡΘΡΑ



1. *Κύκλωσε* τα *οριστικά* άρθρα και *υπογράμμισε* τα *αόριστα* άρθρα στις παρακάτω προτάσεις.
* Χρειαζόμαστε το ψαλίδι για να κόψουμε το χαρτόνι.
* Μία φορά κι έναν καιρό, ο Γιώργος πήγε να σπουδάσει.
* Ένας κύριος, καθώς περπατούσε στον δρόμο, βρήκε ένα πορτοφόλι.
* Βράζουμε το κρέας καλά και ανακατεύουμε τη σάλτσα σε ένα μπολ.
* Θα ήθελα να αγοράσω ένα βιβλίο για την Ματίνα.
* Το σπίτι ενός γείτονά μας πλημμύρισε από τις πολλές βροχές.
1. *Συμπλήρωσε* τα κενά του κειμένου με το σωστό *οριστικό* ή *αόριστο* άρθρο.

Ήταν κάποτε \_\_\_\_\_ μικρή ηλιαχτίδα. Μικρή, μα πολυταξιδεμένη. Και πού δεν είχε πάει! Είχε ταξιδέψει μέχρι \_\_\_\_\_ πιο μακρινά αστέρια. Είχε διασχίσει \_\_\_\_\_ διάστημα σκαρφαλωμένη πάνω σε βιαστικούς γαλαξίες. Μα πάντα γυρνούσε πίσω. Στη ζεστή αγκαλιά \_\_\_\_\_ ήλιου. Ώσπου \_\_\_\_\_ μέρα αποφάσισε να έρθει στη Γη. Και ήρθε. Έπαιξε με \_\_\_\_\_ κύματα. Κρύφτηκε μέσα στα σκοτεινά φυλλώματα \_\_\_\_\_ δέντρων. Δροσίστηκε στα νερά \_\_\_\_\_ ποταμών. Κουβέντιασε, καθισμένη πάνω στα πέταλα \_\_\_\_\_ μαργαρίτας, με \_\_\_\_\_ μέλισσες και \_\_\_\_\_ πεταλούδες. Ακούμπησε πάνω στις φτερούγες \_\_\_\_\_ αηδονιού και τραγούδησε μαζί του.

